Gw mau tau Gaya tinju dari Muhammad Ali. Jelasin dalam bahasa melayu

Ali mempunyai gaya tinju yang tidak ortodoks untuk seorang peninju kategori berat (heavyweight) yang diibaratkan oleh kata-kata hikmahnya sendiri, "float like a butterfly, sting like a bee". Sebagai seorang peninju yang tidak terlalu menguasai, Ali bergantung kepada kelajuan penumbuknya yang unggul, daya refleks yang tinggi serta gerakan, tarian dan mengelilingi pihak lawan secara konsisten, mengenggam tangan di posisi yang rendah dan mengeluarkan tumbukan kiri ("left jab") secara pantas dari sudut luar jangkaan. Gerakan kakinya yang untuh menyebabkan pihak lawan susah untuk menguasai gelanggang tinju dan seterusnya menolak Ali ke sudut gelanggang. Beliau juga dapat mengelak tumbukan secara pantas dengan gerakan kepala dan kakinya.

Salah satu helah terhebat Ali adalah membuatkan pihak lawan untuk mengelak tumbukan dengan mengerakkan kepala ke belakang. Peninju berdisplin berkelas dunia bertindak mengejar Ali kerana beliau dilihat sebagai sasaran terbuka. Akan tetapi, akhirnya mereka hilang keseimbangan di dalam cubaan untuk menumbuk beliau di mana mereka sering mendapati diri mereka tidak berjaya dan sebaliknya  mendedahkan diri kepada tumbukan balik Ali, kebiasaannya tumbukan kanan.  Siaran ulangan gerak perlahan menunjukkan bahawa inilah sebab Sonny Liston dipukul dan dikalahkan oleh Ali semasa perlawanan kedua mereka. Ali sering melakukan tarian beliau "Ali Shuffle" sebagai pertunjukan pertengahan gelanggang.  Gaya tinju semasa peringkat awal karier beliau adalah luar biasa dan pada mulanya tidak dipandang serius oleh penulis sukan tinju kerana mereka berpendapat bahawa beliau lebih kepada seorang peninju kategori ringan (lightweight). Mereka juga menganggap beliau lemah terhadap lawan bersaiz besar seperti Sonny Liston.

Dengan menggunakan alat "synchronizer", Jimmy Jacobs (juga terlibat di dalam pengurusan Mike Tyson) telah menyukat kepantasan tumbukan Ali dengan Sugar Ray Robinson (seorang peninju kategori tengah/"middleweight"  yang sering dianggap sebagai peninju yang terbaik "pound for pound"  di dalam sejarah).  Kepantasan Ali melebihi Robinson sebanyak 25 peratus walaupun berat beliau melebihi Robinson sebanyak 20-23 kilogram. Tumbukan Ali menghasilkan daya sebanyak lebih kurang 454 kilogram. "Tidak kira apa yang pihak lawan dengar mengenai beliau, mereka tidak akan menyedari betapa pantasnya beliau sehinggalah mereka berada di gelanggang tinju bersama dia",  Jacobs berkata. Kesan tumbukan Ali adalah secara kumulatif. Charlie Powell yang berlawan dengan Ali pada karier awal Ali dan kalah pada pusingan ke-3 perlawanan berkata, "Apabila Ali menumbuk saya pada kali pertama, saya berkata kepada diri saya bahawa saya boleh menerima dua tumbukan seperti ini dan jadikannya sebagai satu tumbukan. Akan tetapi, saya mendapati diri saya semakin pening setiap kali dia menumbuk saya. Ali menumbuk secara mudah sehingga kamu tidak menyedari betapa parahnya tumbukan dia sehinggalah ia terlambat."

George Chuvalo menyatakan komennya terhadap Ali. "Ali amatlah pantas. Semasa beliau muda, dia menggerakkan tangan dan kakinya pada masa yang sama. Sambil dia bergerak, sambil itulah dia mengeluarkan tumbukannya. Dia akan bergerak dari luar jarak tumbukan dan semasa dia menuju dan berada di dalam jarak tumbukan, dia sudah mula mengeluarkan tumbukan. Jadi sekiranya kamu menunggu sehingga dia bergerak ke dalam jarak tumbukan untuk memukul, maka dia mengalahkan kamu setiap kali.".

Floyd Patterson berkata, "Ia adalah susah untuk memukul sasaran yang bergerak dan Ali bergerak setiap masa dengan bergayanya selama 3 minit setiap pusingan, selama 15 pusingan. Dia tidak pernah berhenti. Ia amat menakjubkan."

Darell Foster, pelatih pelakon Will Smith untuk filem "Ali", berkata: "Tumbukan terkenal Ali adalah tumbukan kiri ("left jab") dan tumbukan kanan ("overhand right"). Akan tetapi, Ali mempunyai 6 gaya berbeza untuk menumbuk. Gaya "snake lick" yang diibaratkan gerakan Cobra dari lantai yang mempunyai kedudukan hampir rendah. Dan juga, gaya tumbukan "rapid-fire jab" iaitu 3-5 tumbukan secara berterusan dan pantas membidik mata pihak lawan supaya mereka tidak dapat melihat tumbukan kanan yang akan datang."

Dari sudut pandangan ramai, Ali telah menjadi peninju yang berbeza setelah 3½ tahun tidak bertarung. Ferdie Pacheco iaitu doktor beliau mendapati Ali tidak dapat bergerak dan menari seperti dulu lagi. Ini memaksa Ali kurang bergerak dan menumbuk lebih kerap, mendedahkan beliau kepada tumbukan lawan dan juga keupayaan luar biasa untuk menerima tumbukan. Perubahan fizikal ini melahirkan strategi "rope-a-dope"  di mana Ali akan menyandar di tali gelanggang, menutup diri untuk melindungi diri dan memulih tenaga sementara menggoda pihak lawan untuk meletihkan diri mereka dengan tumbukan sendiri. Ali sering mengejek pihak lawan dan membalas kembali menggunakan kombinasi tumbukan secara tiba-tiba serta tidak dijangka. Strategi ini amat berjaya pada perlawanan terhadap George Foreman, tetapi kurang berjaya di dalam perlawanan terhadap Joe Frazier, di mana kali pertama strategi ini digunakan.

Mengenai kerjaya kemudian, Arthur Mercante mengatakan, "Ali tahu tentang semua helah. Dia merupakan pelawan yang terbaik saya pernah lihat dari segi rangkulan tinju. Bukan sahaja dia menggunakan rangkulan tersebut untuk berehat, dia juga merupakan seorang yang bersaiz besar dan kuat. Dia tahu bagaimana untuk bersandar pada pihak lawan, tolak dan tarik untuk meletihkan mereka. Ali amatlah bijak. Kebanyakan peninju hanya berada di gelanggang untuk berlawan tetapi Ali mempunyai kesedaran terhadap apa yang sedang berlaku seperti dia sedang berada di tepi gelanggang untuk menganalis perlawanan sementara dia sedang berlawan."